নিশীথরঞ্জন রায়

নিশীথরঞ্জন রায় (১৯ নভেম্বর ১৯১০—৭ সেপ্টেম্বর ১৯৯৪) ছিলেন একজন ভারতীয় ইতিহাসবিদ, সামাজিক কর্মী এবং কলকাতার ইতিবৃত্তের অন্যতম বিশেষজ্ঞ। তিনি কলকাতার সাংস্কৃতিক ঐতিহ্য রক্ষার জন্য সোসাইটি ফর প্রিজারভেশন, ক্যালকাটা প্রতিষ্ঠা করেন। নিশীথরঞ্জন রায়ের জন্ম ১৯১০ খ্রিস্টাব্দের ১৯ নভেম্বর ব্রিটিশ ভারতের অধুনা বাংলাদেশের ময়মনসিংহ জেলার তৎকালীন ঈশ্বরগঞ্জ গ্রামে। পিতা বরদারঞ্জন রায়। গ্রামের স্কুল থেকে ম্যাট্রিক পাশের পর কলকাতার স্কটিশ চার্চ কলেজে ভর্তি হন। ছাত্রাবস্থায় সাইমন কমিশনের বিরুদ্ধে বিক্ষোভ দেখাতে গিয়ে পরীক্ষা দেওয়া হয় নি। পরে সেন্ট পলস কলেজ থেকে বি এ এবং ১৯৩৩ খ্রিস্টাব্দে কলকাতা বিশ্ববিদ্যালয় থেকে ইতিহাসে এম.এ পাশ করেন এবং রৌপ্যপদক লাভ করেন। অধ্যাপনা দিয়ে কর্মজীবন শুরু করেন। প্রথমে ময়মনসিংহের আনন্দমোহন কলেজ, তারপর কলকাতার ভিক্টোরিয়া ইনস্টিটিউশন, সেন্ট পলস কলেজ ও শেষে ১৯৭০ খ্রিস্টাব্দ পর্যন্ত কলকাতা বিশ্ববিদ্যালয়ে অধ্যাপনা করেন। ১৯৭১ খ্রিস্টাব্দে হতে একটানা দশ বৎসর তিনি ভিক্টোরিয়া মেমোরিয়াল হলের কিউরেটর এবং আমৃত্যু 'ইনস্টিটিউট অফ হিস্টোরিক্যাল স্টাডিজ'-এর ডিরেক্টর পদে ছিলেন। তিনি পশ্চিমবঙ্গ বাংলা আকাদেমির অন্যতম প্রতিষ্ঠাতা সদস্য ছিলেন। কলকাতা বিশ্ববিদ্যালয়ের সেনেট হল ভাঙার পর যখন ১৯৭৮-৮৯ খ্রিস্টাব্দে কলকাতা টাউন হল ভাঙ্গা পরিকল্পনা করা হয়, তখন নিশীথরঞ্জন রায়ের সঙ্গে সত্যজিৎ রায়, রাধারমণ মিত্র, সুকুমার সেন প্রমুখ বিশিষ্ট ব্যক্তিত্ব প্রতিরোধ করেন এবং তিনি কলকাতার ঐতিহ্য রক্ষার জন্য প্রতিষ্ঠা করেন সোসাইটফর প্রিজারভেশন, ক্যালকাটা। ঐতিহাসিক গবেষণার অবদানের স্বীকৃতিস্বরূপ পশ্চিমবঙ্গ সরকার ১৯৮৮ খ্রিস্টাব্দে রবীন্দ্র পুরস্কার প্রদান করে। ১৯৯২ খ্রিস্টাব্দে ভারত সরকার তাকে দেশের চতুর্থ সর্বোচ্চ বেসামরিক সম্মান,পদ্মশ্রী প্রদান করে। অধ্যাপক নিশীথরঞ্জন রায় রচিত অধিকাংশ গ্রন্থই শহর কলকাতার জন্ম ও বিকাশ সংক্রান্ত। উল্লেখযোগ্য গ্রন্থগুলি হল— রায়, নিশীথরঞ্জন; রায়, রঞ্জিত (১৯৯৮)। বেঙ্গল:ইয়স্টারডে অ্যান্ড টুডে। প্যাপিরাস পাবলিশিং হাউস। পৃষ্ঠা ১৩২। আইএসবিএন 978-81-7175-009-2।  রায়, নিশীথরঞ্জন (১৯৯৬)। ক্যালকাটা: দ্য প্রোফাইল অফ এ সিটি। কে পি বাগচী অ্যান্ড কোম্পানি,কলকাতা। পৃষ্ঠা ১৫৮।  রায়, নিশীথরঞ্জন (১৯৭৯)। ইন্ডিয়া অ্যান্ড হার পিপল:বেঙ্গল। সঙ্গম বুকস। পৃষ্ঠা ১১৮। আইএসবিএন 978-08-6131-110-1।  সিনহা, নরেন্দ্রকৃষ্ণ; রায়, নিশীথরঞ্জন (১৯৭৩)। একজন হিস্ট্রি অফ ইন্ডিয়া। ওরিয়েন্ট লংম্যান। পৃষ্ঠা ৬১৩।  সম্পাদনা গ্রন্থ— রায়, নিশীথরঞ্জন; কুমার, রবীন্দ্র; দাস, মন্মথনাথ (১৯৮৫)। কনসাইজ হিস্ট্রি অফ দ্য ইন্ডিয়ান ন্যাশনাল কংগ্রেস ১৮৮৫-১৯৪৭। বিকাশ পাবলিশিং হাউস। পৃষ্ঠা ৩২২। আইএসবিএন 978-07-0693-020-7।  বাংলায় রচিত গ্রন্থসমূহ— কলকাতা: ইতিহাসের উপাদান (১৯৭৯) আনন্দ পাবলিশার্স কলকাতা প্রসঙ্গ- কলিকাতা ইংরেজ আমলের কলিকাতা প্রখ্যাত কলকাতা বিশারদ অধ্যাপক নিশীথরঞ্জন রায় ১৯৯৪ খ্রিস্টাব্দের ৭ সেপ্টেম্বর কলকাতায় পরলোক গমন করেন। ২০০৯ খ্রিস্টাব্দের নভেম্বর মাসে কলকাতার পদাতিক গবেষক পরমেশ্বরন থাঙ্কাপ্পান নায়ার ও ইতিহাসবিদ অমলেন্দু দের উদ্যোগে নিশীথরঞ্জন রায়ের এক বর্ষব্যাপী জন্ম শতবার্ষিকী উদযাপিত হয়।   India প্রবেশদ্বার History প্রবেশদ্বার অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৯৮, আইএসবিএন ৯৭৮-৮১-৭৯৫৫-২৯২-৬ "কলকাতার কড়চা: হাওড়া ব্রিজের ৭৫ বছর"। আনন্দবাজার পত্রিকার। সংগ্রহের তারিখ ২০২৪-০৭-১০।  "Access to history"। The Telegraph। ১৪ নভেম্বর ২০১০। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৫।  উদ্ধৃতি ত্রুটি: <ref> ট্যাগ বৈধ নয়; Access to history নামের সূত্রটির জন্য কোন লেখা প্রদান করা হয়নি "The man who made the heritage tag"। The Telegraph। ১৬ নভেম্বর ২০০৯। ২১ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২০১৬-০১-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "telegraph" নামটি একাধিক বার সংজ্ঞায়িত করা হয়েছে "Padma Awards" (পিডিএফ)। Ministry of Home Affairs, Government of India। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৫।